ກະບົດ 20 ກວ່າຄົນ ເສຍຊີວິດ ໃນການປະທະກັນ ຢູ່ມຽນມາ (ວີດີໂອ)
ສື່ຂອງທາງການມຽນມາກ່າວວ່າ ພວກກະບົດ 29 ຄົນເສຍຊີວິດ ໃນການປະທະກັນທີ່ລັດກາຈິ່ນ ທາງພາກເໜືອຂອງປະເທດ.
ສື່ມວນຊົນລັດຖະບານມຽນມາກ່າວໃນວັນສຸກນີ້ວ່າ ມີການໂຈມຕີກັນໜັກຢູ່ໃນລັດກາຈິ່ນທາງ ພາກເໜືອຂອງປະເທດ ທີ່ເຮັດໃຫ້ພວກກະບົດຊົນເຜົ່າຖືກຂ້າຕາຍ 29 ຄົນ ແລະທະຫານລັດ ຖະບານສອງຄົນໄດ້ ເສຍຊິວິດໃນອາທິດທີ່ຜ່ານມານີ້ ໜັງສືພິມ New Light of Myanmar ທີ່ລັດຖະບານເປັນເຈົ້າຂອງ ກ່າວວ່າ ການປະທະກັນ ໄດ້ເລີ້ມຂື້ນ ໃນວັນທີ່ 27 ເດືອນເມສາ ເວລາກອງທະຫານລັດຖະບານຕອບໂຕ້ຕໍ່ການໂຈມຕີ ຄ້າຍທະຫານແຫ່ງນຶ່ງ ໂດຍສະມາຊິກກອງທັບເອກກະລາດເຜົ່າກາຈິ່ນຢູ່ຫົວເມືອງຊາຍແດນ ໃນພາກເໜືອຂອງປະເທດ ລາຍງານຂ່າວກ່າວວ່າ ສະມາຊິກກອງທັບເອກກະລາດກະຈິ່ນຄົນນຶ່ງໄດ້ຖືກຈັບໄດ້ ແລະກໍາ ລັງທະຫານລັດຖະບານກໍາລັງ “ຕາມລ່າ” ສະມາຊິກຂອງກຸ່ມດັ່ງກ່າວທີ່ພວມພາກັນຫລົບໜີ ໄປນັ້ນ ທ່ານ Lanan ໂຄສົກຂອງອົງການເອກກະລາດກາຈິ່ນ ໃຫ້ການຢືນຢັນກ່ຽວກັບການສູ້ລົບ ດັ່ງກ່າວຕໍ່ວີີໂອເອ ພະແນກພາສາມຽນມາ ທ່ານເວົ້າວ່າ ໃນຂະນະທີ່ພວກເຮົາບໍ່ໄດ້ກະປະ ມານໃຫ້ຊາບກ່ຽວກັບໂຕເລກຂອງພວກທີ່ບາດເຈັບລົ້ມຕາຍກໍດີແຕ່ທັງສອງຝ່າຍຕ່າງກໍໄດ້ ຮັບການ ສູນເສຍໃນການສູ້ລົບທີ່ວ່ານີ້ ນອກນັ້ນ ທ່ານຍັງເວົ້າວ່າ ທະຫານລັດຖະບານໄດ້ ເຄື່ອນກຳລັງໃກ້ເຂົ້າໄປຫາກອງບັນຊາການໃຫຍ່ ຂອງອົງການເອກກະລາດກາຈິ່ນ ໃນບໍລິ ເວນຊາຍແດນມຽນມາຕິດກັບຈີນ ຢ່າງໜ້ອຍ 60,000 ຄົນ ບໍ່ມີບ່ອນພັກພາອາໄສ ຕັ້ງແຕ່ເດືອນມິຖຸນາ ປີ 2011 ເປັນຕົ້ນມາ ເວລາການສູ້ລົບໄດ້ເກີດຂື້ນລະຫວ່າງທະຫານລັດຖະບານແລະພວກກະບົດກາຈີ່ນ ຊຶ່ງເຮັດ ໃຫ້ການຢຸດຍິງມາເປັນເວລາ 17 ປີນັ້ນໄດ້ສີ້ນສຸດລົງ